cyanic-selkie/wikianc huggingface dataset:
Kangasalan rautatieasema
Liikennepaikan historia
Kangasalan kautta kulkeva rataosuus rakennettiin jo vuonna 1882. Kangasalalaisten tarpeisiin avattiin radalle vuonna 1888 Halimaan laituri, joka lakkautettiin Kangasalan aseman käyttöönoton jälkeen vuonna 1898. Laituri sijaitsi pari kilometriä asemalta Oriveden suuntaan. Asemalle sijoitettiin myös postitoimisto. Arkkitehti Bruno Granholmin suunnittelema asemarakennus on Venäjän vallan aikainen puurakennus, joka on suurehkon kuistiosansa takia varsin ainutlaatuinen. Kangasalan lepokodin valmistuttua kirkonkylään vuonna 1909 aloitettiin säännöllinen linjaliikenne hevoskyydillä aseman ja kirkonkylän välillä. Linjaa alettiin ajaa autolla vuonna 1923. Vuonna 1919 asemalta lähti päivittäin kuusi junaa kumpaankin suuntaan ja matka Tampereelle kesti runsaat puoli tuntia. Vuonna 1921 käsiteltiin Kangasalan kunnanvaltuustossa ehdotusta pistoraiteen rakentamiseksi asemalta kirkonkylään, mutta aloite ei edennyt tätä pitemmälle.
Kangasalan kirkonkylä oli kuitenkin jo vanhastaan ollut tärkeä maaliikenteen läpikulkupaikka; sen kautta kulkivat maantiet Tampereelta niin Hämeenlinnan, Lahden kuin Jyväskylänkin suuntiin. Niinpä kehittyvä linja-autoliikenne syrjäytti jo 1930-luvulta lähtien melko hankalan junayhteyden. Aseman seudusta ei koskaan muodostunut kovin merkittävää taajamaa. Siellä asui 1960-luvun puolivälissä noin 700 henkilöä, pari vuosikymmentä myöhemmin enää noin 400; samalla ajanjaksolla kirkonkylän asukasluku oli noussut 2 400:sta liki 7 000:een. Kangasalan asema alennettiin pysäkiksi vuonna 1964 ja muutettiin miehittämättömäksi tavaraliikenteen loppuessa vuonna 1976. Lipunmyynti asemalla loppui 1970-luvun alussa Parkanon radan valmistumisen aikoihin, jolloin Tampere–Haapamäki-radan merkitys jäi vähäisemmäksi. Sivuraiteet purettiin asema-alueelta vuonna 1990. Kiinteistö ei ole enää rautatiekäytössä. Laiturit ja makasiinirakennus on purettu. Henkilöjunat pysähtyivät asemalla vuoden 1992 loppuun asti. Nykyään asemakylän tienhaaraan pääsee Väinö Paunun liikennöimällä seutuliikenteen linjalla 45 arkisin. Muita julkisia liikenneyhteyksiä ei ole.
William Holden
William Holden (alk. William Franklin Beedle, Jr.; 17. huhtikuuta 1918 O'Fallon, Illinois, Yhdysvallat – 12. marraskuuta 1981 Santa Monica, Kalifornia, Yhdysvallat) oli yhdysvaltalainen Oscar-palkittu näyttelijä. Hänet valittiin vuonna 1999 Amerikan elokuvainstituutin kaikkein legendaarisempien elokuvatähtien listalle sijalle 25.
Ura
Holden aloitti uransa 1930-luvun lopussa, ja elokuva Kultapoika (1939), jossa hän näytteli Barbara Stanwyckin kanssa, teki hänestä tähden. Hän ehti näytellä useissa elokuvissa ennen liittymistään Yhdysvaltain armeijaan ja toiseen maailmansotaan. Sodan jälkeen hänen uransa ei kuitenkaan ottanut tulta, ja hän oli jo jäämässä unohduksiin, kun hän teki comebackin elokuvassa Auringonlaskun katu (1950). Hän sai ensimmäisen Oscar-ehdokkuutensa tästä elokuvasta. Elokuvan jälkeen hän teki 1950-luvulla lukuisia klassikoksi muuttuneita elokuvia, kuten Eilen syntynyt (1950), Päivien kimallus (1955) ja Vankileiri 17 (1953), josta hän sai parhaan miespääosan Oscarin.
Menestyksestään huolimatta Holden alkoi kuitenkin vakavasti alkoholisoitua. Hän teki vielä paljon suosittuja elokuvia myös uransa loppupuolella. Näitä olivat muun muassa Poreilua Pariisissa (1964), Casino Royale (1967), Hurja joukko (1969) ja Kasvot kuvaruudussa (1976), josta hän sai viimeisen Oscar-ehdokkuutensa.
Holdenin viimeiseksi elokuvaksi jäi Blake Edwardsin ohjaama komedia S.O.B.
Wi-Fi
thumb Wi-Fi tarkoittaa langatonta lähiverkkoa, jossa käytetään IEEE 802.11 -standardin mukaista tekniikkaa. Wi-Fi-reitittimet lähettävät useimmiten 2 400 megahertsin taajuista säteilyä, mutta osa käyttää 5 000 megahertsiä. Niin sanottu uuden sukupolven Wi-Fi lähettää matalataajuisempaa 900 megahertsin säteilyä.
IEEE 802.11 -standardin tavallisin käytössä oleva versio on 802.11g, jonka radiorajapinnan maksimisiirtonopeus on 54 Mbps. Uudempi Wi-Fi 4 eli 802.11n voi käyttää korkeampaa ja vähemmän ruuhkaista 5 GHz taajuutta ja mahdollistaa jopa 600 Mbit/s nopeudet. IEEE 802.11 -standardin lisäksi on myös ETSIn standardoima HiperLAN, mutta HiperLAN-standardin versiot eivät ole kuitenkaan yleistyneet.
Historia
Radioastronomi John O'Sullivan kehitti ratkaisevat osat Wi-fi-teknologiaa radioastronomian tutkimuksen sivutuotteena.
Langaton LAN-laitteisto maksoi alun perin niin paljon, että sitä käytettiin vain vaihtoehtona kaapeliverkolle paikoissa, joissa kaapelointi oli vaikeaa tai mahdotonta. Varhainen kehitystyö sisälsi toimialakohtaisia ​​ratkaisuja ja patentoituja protokollia, mutta 1990-luvun lopulla ne korvattiin teknisillä standardeilla, pääasiassa IEEE 802.11:n eri versioilla (Wi-Fi-tuotenimeä käyttävissä tuotteissa).
Vuonna 2009 802.11n lisättiin 802.11:een. Se toimii sekä 2,4 GHz:n että 5 GHz:n taajuudella enintään 600 Mbit/s tiedonsiirtonopeudella. Useimmat uudemmat reitittimet ovat kaksikaistaisia ​​ja pystyvät hyödyntämään molempia langattomia taajuuksia. Tämä mahdollistaa tiedonsiirron välttämisen ruuhkaisen 2,4 GHz:n kaistan, joka jaetaan myös Bluetooth-laitteiden ja mikroaaltouunien kanssa. 5 GHz:n kaistalla on myös enemmän kanavia kuin 2,4 GHz:n kaistalla, mikä mahdollistaa suuremman määrän laitteita jakaa tilaa. Kaikki WLAN-kanavat eivät ole käytettävissä kaikilla alueilla.
Suomessa jotkut kaupungit, kunnat ja yliopistot kehittivät omia WLAN-verkkoja keskustoihinsa yleisen tietoliikenneinfrastruktuurin kehittämiseksi julkisena palveluna. WLAN saattoi olla HSDPA:n veroinen nopeudessa ja joissain kaupungeissa, kuten Lahdessa ja Oulussa sen sai käyttöönsä maksutta ja rekisteröitymättä.
Wi-Fi (tavaramerkki)
Wi-Fi on Wi-Fi Alliancen tavaramerkki, jota jäsenet käyttävät määritellyn laatutason symbolina. Wi-Fi Zone -logolla merkityssä paikassa on tarjolla langaton lähiverkko, johon voi liittyä Wi-Fi-yhteensopivalla päätelaitteella. Wi-Fi Alliance kiistää tavaramerkin olevan lyhenne sanoista ”Wireless Fidelity”, vaikka järjestö käytti alkuvaiheessa logon yhteydessä slogania ”The Standard For Wireless Fidelity”. Eräs perustelu Wi-Fi-tavaramerkin käyttöönotolle oli samankaltaisuus menestyneen Hi-Fi-tavaramerkin (High Fidelity) kanssa.
IEEE 802.11
IEEE 802.11 on IEEE:n standardi langattomille lähiverkoille. Varsinkin alkuaikoina käytettiin usein nimitystä langaton Ethernet, koska tekniikka on läheistä sukua Ethernetille (802.3). Tällä hetkellä suosituimmat IEEE 802.11 -sarjan standardit ovat 802.11a (2 Mbps), 802.11b (11 Mbps), 802.11g (54 Mbps) ja 802.11n (300 Mbps). 802.11ac, joka käyttää dualband-tekniikkaa on taaksepäin yhteensopiva 802.11b/g/n-standardien kanssa. Sen nopeus on 1 300 Mbps 5 gigahertsin kanavalla ja 450 Mbps 2,4 gigahertsin kanavalla.
Tietoturvallisuus
Suojaamattoman avoimen verkon kautta luotu yhteys on täysin turvallinen, kun tietokoneen ja palvelun välillä käytetään TLS-suojausta. TLS-suojatut verkkosivut tunnistaa HTTPS-protokollasta. Yleensä myös selain ilmaisee salatusta yhteydestä (esim. värittämällä osoitekentän tai näyttämällä suljetun lukon kuvaa). Myös VPN-yhteydet ovat salattuja.
WLAN-verkoista osa on avoimia ja osa on suojattu erilaisilla salasanoilla. Yksi vieläkin yleinen ja jo tietoturvattomaksi osoitettu salausprotokolla on WEP. Sen tultua helpohkosti murrettavaksi kehitettiin TKIP, ja sen jälkeen uudet tekniikat WPA ja WPA2. WLAN-yhteyden luvattoman käytön ehkäisemiseksi voidaan ottaa käyttöön myös verkkokorttien MAC-osoitteen tarkistus, jolloin WLAN-tukiasema sallii yhteydenmuodostuksen ainoastaan verkkokorteille, joiden MAC-osoite löytyy WLAN-tukiaseman valkoiselta listalta.
Energiankulutus
Wifi-reitittimen energiankulutus riippuu sen tehosta. Kyseisten laitteiden energiankulutus vaihteli vuonna 2018 välillä 2-20 wattia keskikulutuksen ollessa 6 wattia.
Louis Hunkanrin
pienoiskuva|Louis Hunkanrinin talo Porto-Novossa, nykyisessä Beninissä. Louis Ouéssou Hunkanrin (25. joulukuuta 1887 Porto-Novon kuningaskunta – 28. toukokuuta 1964 Porto-Novo, Dahomeyn tasavalta) oli kirjailija, toimittaja ja varhainen Dahomeyn nationalisti. Hän toi esiin laajasti tasavaltalaisuuden, nationalismin ja sosialismin ajatuksia arvostellessaan Ranskan miehityshallintoa.
Varhaisvaiheet
Louis Hunkanrin syntyi Porto-Novon kuningaskunnassa ylhäiseen sukuun. Hänen isänsä oli Porto-Novon kuninkaiden kultaseppä ja äiti kuninkaallista sukua. Hunkanrin opiskeli kotiseudullaan ja opettajankoulutuslaitoksessa Dakarissa Senegalissa. Hän oli Dahomeyn ensimmäisiä alkuperäiskansasta lähtöisin olevia opettajia.
Hunkanrin toimi opettajana Ouidahissa vuonna 1906, mutta hänet erotettiin neljä vuotta myöhemmin, koska hän oli eri mieltä esimiestensä kanssa oppilaiden mielivaltaisesta kohtelusta.
Journalismiin ja politiikkaan
Louis Hunkanrin palasi Dakariin ja harjoitti ensin kaupankäyntiä, mutta ryhtyi toimittajaksi ja poliittiseksi aktivistiksi. Hän toimitti ensimmäisen maailmansodan aikana Paul Hazoumén kanssa sanomalehteä Messager du Dahomey. Hunkanrin kirjoitti myös traktaatteja erityisesti Nigeriasta. Hän vastusti Ranskan asevoimiin värvättyjen dahomeylaisten huonoa kohtelua. Hunkanrin perusti kansainvälisen ihmisoikeusliiton Dahomeyn osaston.
Louis Hunkanrin oli useita kuukausia vangittuna Ranskassa, ja hänet vangittiin militanttien kansallismielisten ajatusten takia uudestaan Dahomeyhin palattuaan. Häntä syytettiin Britannian tukemisesta, koska hän oli tukenut nigerialaisen sukuhaaran vaatimusta nousta Porto-Novon valtaistuimelle. Hunkanrinia rankaistiin myös siitä, että hän yllytti Cotonoun ja Porto-Novon asukkaita jättämään verot maksamatta, mikä lopulta johti Porto-Novon levottomuuksina tunnettuun satamalakkoon. Hänet karkotettiin kymmeneksi vuodeksi maasta, vaikka hän oli ollut vankilassa lakkojen ja mielenosoitusten aikana.
Toisen maailmansodan alussa dahomeylaiset tukivat Ranskaa solidaarisina natseja vastaan. Vuonna 1940, kun Ranska oli kukistettu, AOF:n hallinto oli marsalkka Pétainin ja Vichyn hallinnon puolella. Tätä vastustettiin jonkin verran Dahomeyssa, josta useat Ranskan hallintovirkamiehet muuttivat Nigeriaan. Suunniteltiin Vapaan Ranskan Dahomeyn komitean perustamista, jonka johtokunnassa Hunkanrin olisi mukana. Se ei kuitenkaan saanut kannatusta, ja Vichyn puolella oleva hallinto rankaisi osallistujia. Hunkanrin, joka oli ohjannut Vapaan Ranskan kannattajia Nigeriaan pidätettiin vuoden 1941 alussa ja tuomittiin kuolemaan. Hunkanrin onnistui välttämään tuomion ja hänet pakotettiin jälleen maanpakoon Maliin. Vuoden 1942 lopussa AOF alkoi kannattamaan Vapaata Ranskaa. Pakkotyö, kutsunnat ja viljasatojen lähettäminen kuitenkin jatkuivat, eikä aikaisemmin Vapaan Ranskan puolesta taistelleita vapautettu. Sota oli loppunut jo vuonna 1945, mutta Hounkanrin vapautettiin vasta vuonna 1947.
Nationalisti itsenäisyyden puolesta
Vuoden 1947 jälkeen Hunkanrin omistautui jälleen poliittiseen toimintaan. Olot olivat vapaampia Ranskan vuoden 1946 perustuslain ansiosta. Hunkanrin oli Porto-Novon vaalikomitean jäsen ennen Dahomeyn ensimmäisen poliittisen puolueen perustamista. Hänet nimettiin vuonna 1950 voimakkaan portonovolaisen painostusryhmän puheenjohtajaksi, ja samaan aikaan hän toimitti paikallista sanomalehteä.
Dahomeyn itsenäistyttyä Louis Hunkanrin oli liian vanha toimimaan täyspäiväisesti hallinnon tehtävissä, mutta hän oli silti presidentti Hubert Magan ja varapresidentti Sourou Migan Apithyn erikoisneuvonantajana. Hunkanrinin hautajaisissa häntä ylistivät myös ranskaa puhuvat rohkeudesta taistella Ranskan kolonialismin väärinkäytöksiä vastaan, sekä hänen asemaansa Dahomeyn ensimmäisenä merkittävänä nationalistina ja kolonialismin vastustajana.
Chip Jett
Charles "Chip" Jett (s. 22. syyskuuta 1974 Scottsdale, Arizona ) on yhdysvaltalainen pokeriammattilainen. Hän aloitti uransa jakajana kasinolla, mutta siirtyi pelaaja-ammattilaiseksi huomattuaan siinä ansaitsevansa paremmin.
Jett sijoittui toiseksi Howard Ledererin voittamalla World Poker Tourin (WPT) PartyPoker.com Million II -risteilyllä maaliskuussa 2003. Myöhemmin samana vuonna hän oli kaksi kertaa World Series of Poker -turnausten (WSOP) finaalipöydässä ja toistamiseen WPT:n finaalipöydässä Mel Judahin voittamassa Legends of Poker -turnauksessa.
Vuonna 2005 Jett oli WSOP:n 5 000 dollarin seitsemän kortin avopokeri -turnauksen kolmas. Lokakuussa samana vuonna hän ansaitsi 107 900 dollaria Bellagio Festa Al Lago -turnauksen kakkostilasta, kuukautta myöhemmin hän oli toinen myös Amir Vahedin voittamassa Ultimate Poker Challengen finaalissa ansaiten 106 700 dollaria. Vuoden 2007 WSOP:ssa Jett oli kolmas 1 000 dollarin S.H.O.E.-turnauksessa.
Jettin vaimo on pokeriammattilainen Karina Jett (omaa sukua Mikelis). Elokuussa 2005 he pelasivat samassa finaalipöydässä London Open -turnauksessa. Chip Jett oli turnauksen neljäs ansaiten 150 000 dollaria ja Karina kahdeksas saaden 45 000 dollaria. Perheessä on tytär ja poika. Sekä Chip että Karina Jett edustavat Full Tilt Poker -nettipokerihuonetta.
Jett kirjoittaa Card Player Magazineen kolumneja yhdessä vaimonsa kanssa. Elokuussa 2007 Jettin pokeriuran turnausansiot ylittivät 2,0 miljoonaa dollaria.
Dokumentti (täsmennyssivu)
Dokumentti voi tarkoittaa seuraavia asioita:
(55565) 2002 AW197
(55565) 2002 AW197 on Transneptuninen kohde. Michael E. Brown löysi sen 10. tammikuuta 2002 yhdessä viiden kollegansa kanssa. Sen kierto Auringon ympäri kestää 325,15 Maan vuotta.
Lähteet
kehys|vasen|55565 2002AW197:n [[kiertorata|rata (sinisellä) verrattuna uloimpien planeettojen (Jupiter, Saturnus, Uranus ja Neptunus) ratoihin (punaisella).]]
Karpokratiaanit
Karpokratiaanit olivat eräs gnostilaisuuden lahko 100-luvulta. Aleksandrialainen Karpokrates opetti, että todellisen gnostikon tulee vapautua kaikista ennakkoluuloista ja laeista, ja hänen poikansa Epifanes saarnasi pelastusta lihan vallasta hillittömän hedonismin kautta. Kaikkien Vanhan testamentin mainitsemien syntien harrastamisesta tuli suorastaan velvollisuus.
Dirk Pitt jr.
Dirk Pitt jr. on henkilöhahmo Clive Cusslerin kirjoissa. Hän esiintyy ensi kerran kirjan Valhalla nousee loppusivuilla.
Dirk on yksineläjä; parissa kirjassa vilahtaa hänen tyttöystäviään. Summer vinoilee kirjassa Hurrikaanin silmässä, että Dirkin viimeisin olisi varastanut vaikka kolehtilippaan kirkosta. Dirk toteaa että se juuri oli tytössä kiehtovinta – mutta ei välitä vaikka Dirk sr. ajaa kyseisen tytön matkoihinsa. Kerran Dirk kiusaa Hiram Yeageria sanomalla, että pyytäisi tämän tyttäret kanssaan ulos – mistä tietokonenörtti suuttuu tosissaan.
Kirjassa Musta tuuli Dirkillä on romanssi Sarah-nimisen tutkijaeläinlääkärin kanssa.
Friedrichshain-Kreuzberg
thumb|Friedrichshain-Kreuzberg korostettuna Berliinin kartalla thumb|Friedrichshain-Kreuzbergiin kuuluvat kaupunginosat Friedrichshain-Kreuzberg on yksi Berliinin 12 hallintoalueesta, joilla on oma, paikallisvaaleissa valittu hallintonsa ja rajoitettu itsemääräämisoikeus. Se luotiin vuonna 2001 liittämällä yhteen silloiset hallintoalueet Friedrichshain ja Kreuzberg, jotka jatkavat nykyisen hallintoalueen alaisina kaupunginosina. Friedrichshain-Kreuzbergin pinta-ala on 20,2 neliökilometriä. Vuoden 2016 kesäkuun lopussa sen asukasluku oli 281 076 ja asukastiheys 13 819 as./km².
Espanjan Grand Prix 2006
Espanjan Grand Prix 2006 oli Formula 1-sarjan 6. osakilpailu, joka ajettiin 12. - 14. toukokuuta 2006 Circuit de Catalunyan radalla Espanjassa. Kilpailun voitti Renault'n Fernando Alonso.
Muuta
David Coulthardin 200. kilpailu.
Felipe Massan 1. nopein kierros.
Renault-moottorin 150. paalupaikka.
Jacques Villeneuven sijoitus pudotettiin kymmenellä muiden taakse moottorivaihdon takia.
Kyläkaupan rappusilla
Kyläkaupan rappusilla on suomalaisen Folkswagen-yhtyeen neljäs ja viimeisin albumi. Se julkaistiin 6. kesäkuuta 2008.
Hasan Abdal
Maantiede
thumb|vasen|"Lala Rukhin" hauta. Paikan sanotaan olevan [[Akbarin tyttären hauta.]] thumb|vasen|Toinen 1500-luvulla rakennettu hauta. Hasan Abdal sijaitsee Pakistanin Punjabin provinssissa Attockin piirikunnassa. Attockin kaupunki sijaitsee Hasan Abdalista noin 40 kilometriä länteen.
Kyläkaupan rappusilla
Albumin musiikki koostuu kupleteista, laulelmista, iskelmistä ja vanhasta tanssimusiikista. Bonuksena on kuuden vieraskielisen kappaleen St. Mura -EP (mukana muun muassa vierailevan solistin Harri Marstion tulkitsema englanninkielinen versio ”Suhmuran Santrasta”), sekä tietokoneella näkyvä QuickTime-videoraita ”Pojanpoika poistuu” -kappaleesta. Levyn liitteenä on 16-sivuinen kansivihko.
Hasan Abdal
Historia
Hasan Abdalin lähteellä on kivi, jossa on kädenjäljen mukainen painauma. Painauma on eri uskonnoissa selitetty hieman eri tavoin. Lähde pulppuaa pinnalle kiven alta. Muslimit kutsuvat lähdettä nimellä Baba Walin lähde. Nimi Baba Wali on ilmeisesti viittaus ilmeisesti Kandaharista lähtöisin olevaan pyhimykseen nimeltä Hasan Abdal, joka saapui paikalle Timur Lenkin mukana. Lähde liittyy myös sikhiläiseen tarinaan. Sikhiläisessä versiossa kädenjälki on guru Nanakin, joka pysäytti kukkulalta alas vierineen kiven kädellään. Tarina tosin lienee myöhempää keksintöä Randžit Singhin valtakauden ajoilta. Paikalle perustettiin joka tapauksessa Panja Sahibibin gurdwara.
Kyläkaupan rappusilla
Kappaleet
Kaikki kappaleet sovittanut Folkswagen ja vierailevat muusikot.
Hasan Abdal
Väestö
Hasan Abdalin asukasluku oli Pakistanin vuoden 2017 väestönlaskennan mukaan 63 218. Vuoden 1998 vastaavassa laskennassa asukasluku oli 37 976.
Sari Peltoniemi
Sari Päivikki Peltoniemi (24. kesäkuuta 1963 Kauhava – 14. heinäkuuta 2023 ) oli suomalainen lasten- ja nuortenkirjailija sekä äidinkielenopettaja. Hänet tunnetaan myös Noitalinna huraa! -yhtyeen jäsenenä ja sanoittajana.
Elämä
Peltoniemi oli koulutukseltaan filosofian maisteri Jyväskylän yliopistosta. Hän toimi 1980- ja 1990-luvuilla Noitalinna huraa! -yhtyeen laulajana ja sanoittajana. Hän toimi sanoittajana myös Musta köksä -yhtyeelle sekä Los Jacopablosille ja Maaseudun tulevaisuus -yhtyeille. Peltoniemi sävelsi myös Toinen luokka -kappaleen Noitalinna huraa!:n samannimiselle singlelle.
Peltoniemen esikoisteos Löytöretkeilijä Kukka Kaalinen ilmestyi vuonna 2000. Peltoniemen fantasiaromaani Hirvi (2001) ja lastenromaani Kukka Kaalinen koulutiellä (2002) olivat Finlandia Junior -ehdokkaina. Helmikuussa 2007 Peltoniemi sai Suomen Kulttuurirahaston myöntämän Olli Arrakosken 8 000 euron muistoapurahan. Vuonna 2009 hän sai toista kertaa myönnetyn Anni Polva -palkinnon teoksesta Soita minulle, Kukka Kaalinen. Keväällä 2014 hän sai nuortenkirjailijalle vuosittain myönnettävän Laivakello-palkinnon. Vuonna 2018 Peltoniemelle myönnettiin valtion viisivuotinen taiteilijaprofessoriapuraha. Vuonna 2021 Peltoniemi sai Arvid Lydecken -palkinnon teoksesta Täältä minä karkaan ja Kirjailijaliiton myöntämän Tirlittan-palkinnon koko tuotannostaan.
Johanna Sinisalon brittiläiselle Dedalus-kustantamolle toimittamassa kokoomateoksessa The Dedalus Book of Finnish Fantasy (2006) on mukana käännös Peltoniemen novellista ”Kultainen omena”.
Peltoniemi asui Lempäälässä. Hänen perheeseensä kuului aviomies ja kolme aikuista tytärtä. Hän kuoli pitkäaikaiseen sairauteen.
Garry Monk
Garry Monk (s. 6. maaliskuuta 1979 Bedford, Englanti) on englantilainen uransa jo päättänyt jalkapalloilija ja nykyinen jalkapallovalmentaja.
Ura pelaajana
Garry Monk on Torquay Unitedin kasvatti. Seuraa hän edusti vuodet 1995–1996. Tuolloin se pelasi Englannin neljänneksi korkeimmalla sarjatasolla Englannin Kakkosliigassa. Vuodet 1996–2004 Monk edusti Southampton FC:tä, mutta pelasi ykkösjoukkueessa noiden vuosien aikana vain yksitoista ottelua. Pääosan Southampton-urastaan Monk olikin lainalla alemman sarjatason seuroissa. Vuonna 2004 hän teki sopimuksen Barnsley FC:n kanssa. Sopimus kesti vain muutaman kuukauden ja Monk siirtyi tuolloin Kakkosliigassa pelanneeseen Swansea Cityyn. Heti Monkin ensimmäisellä kaudella seurassa Swansea nousi Englannin Ykkösliigaan. Vuonna 2006 Monk valittiin seuran kapteeniksi. Kauden 2007–2008 jälkeen Monkin kipparoima Swansea nousi toiseksi korkeimmalle sarjatasolle Englannin Mestaruussarjaan. Swansea City pelasi loistavan kauden Mestaruussarjassa kaudella 2011–2012 ja näin Monkin kipparoima seura nousi ensimmäistä kertaa historiassaan Valioliigaan. Kaudella 2012–13 Monk voitti seuran kanssa Englannin liigacupin. Heinäkuussa 2013 Monk päätti lopettaa uransa 34-vuotiaana. Hän oli pelannut kymmenen vuotta Swanseassa, nostanut sen neljänneksi korkeimmalta sarjatasolta pääsarjaan ja toiminut seitsemän vuotta seuran kapteenina. Uudeksi kapteeniksi nimettiin Ashley Williams.
Ura valmentajana
Helmikuussa 2014 Swansean pelattua alkukauden huonosti, sai tanskalaisvalmentaja Michael Laudrup kenkää. Swansean uudeksi manageriksi nimettiin Monk, jolle pesti oli valmentajauran ensimmäinen. Hänen ensimmäinen ottelunsa valmentajana oli Walesin derby Cardiff Cityä vastaan. Swansea voitti ottelun 3–0 ja vältti lopulta putoamisen pienellä erolla. Kaudella 2014–15 Monk jatkoi Swansean managerina. Swansean kauden alku oli hieno, joukkue voitti muun muassa Manchester Unitedin ja Monk valittiin elokuun kuukauden manageriksi. Hän oli Valioliigan toiseksi nuorin manageri ennen kuin sai Swanseasta potkut kaudella 2015–2016
Kaudeksi 2016–2017 Monk siirtyi mestaruussarjassa pelaavan Leeds United FC:n manageriksi. Leeds sijoittui sarjassa seitsemänneksi ja Monk erosi kauden jälkeen managerin tehtävistä.
Kesäkuussa 2017 Monk palkattiin Valioliigasta pudonneen Middlesbrough FC:n uudeksi manageriksi. Monkin johdolla Middlesbrough aloitti Mestaruussarja-kautensa vaihtelevalla menestyksellä. Seurajohto ei kuitenkaan ollut tyytyväinen joukkueen esityksiin Monkin alaisuudessa ja hän sai potkut jouluaatonaattona. Monkin viimeisessä ottelussa Boro oli voittanut Sheffield Wednesdayn 2–1.
Maaliskuun alussa 2018 Monkista tuli Mestaruussarjan putoamiskamppailuun juuttuneen Birmingham Cityn päävalmentaja. Monkin johdolla Birmingham voitti viisi sarjaottelua kauden 11 viimeisestään ja nousi sijalle 19 säilyttäen sarjapaikkansa viiden pisteen turvin. Kaudella 2018/19 Birmingham joutui jälleen taistelemaan sarjapaikastaan ja sijoitus parani edelliskaudesta vain yhdellä pykälällä. Birmingham erotti Monkin tehtävistään kauden jälkeen 18. kesäkuuta 2019.
Mária Littomeritzky
Mária Littomeritzky (12. toukokuuta 1927 Szeged – 24. joulukuuta 2017) oli unkarilainen uimari.
Littomeritzky osallistui kolmiin perättäisiin kesäolympialaisiin vuosina 1948–1956. 4×100 m vapaauintiviestissä hän sijoittui Unkarin joukkueessa Lontoossa 1948 viidenneksi, Helsingissä 1952 olympiakultaan uiden kuitenkin vain alkuerässä ja Melbournessa 1956 seitsemänneksi. Melbournessa hän sijoittui myös 100 metrin perhosuinnissa neljänneksi. Samalla matkalla Littomeritzky saavutti EM-hopeaa Torinossa 1954, missä hän kuului myös Unkarin kultaa voittaneeseen viestijoukkueeseen. Littomeritzky kuoli 90-vuotiaana 24. joulukuuta 2017.
Abner Doubleday
thumb|Abner Doubleday Abner Doubleday (26. kesäkuuta 1819 – 26. tammikuuta 1893) oli Yhdysvaltain armeijan ammattisotilas ja Unionin kenraali Yhdysvaltain sisällissodassa.
Hän oli syntynyt Ballston Spassa New Yorkissa. Hän ampui ensimmäisen laukauksen Fort Sumterin puolustuksessa, sodan avaustaistelussa, ja hänellä oli merkittävä rooli Gettysburgin taistelun varhaisvaiheissa. Hänet ylennettiin prikaatinkenraaliksi 3. helmikuuta 1862 ja hän komensi unionin Virginian armeijan 2. prikaatia. Hän otti osaa myös South Mountainin ja Fredericksburgin taisteluihin. Chancellorsvillessä hän joukkoineen oli lähinnä paikallaan. Gettysburg oli hänen hienoin hetkensä, mutta hänen korvaamisensa George Meadella aiheutti kestävän katkeruuden miesten välillä.
Sodan jälkeen hän sai San Franciscossa Kaliforniassa patentin keksimälleen kaapeliautolle, joka kulkee siellä yhä. New Jerseyssä myöhempinä vuosinaan hän oli merkittävä jäsen ja myöhemmin presidentti teosofisessa seurassa. On myös väitetty, että hän olisi keksinyt baseballin, mutta useimmat historioitsijat tyrmäävät väitteen eikä Doubleday koskaan väittänyt sitä keksineensä.
Hän kuoli sydämen vajaatoimintaan Mendhamissa ja on haudattu Arlingtonin sotilashautausmaahan Virginiaan.
Fasismin vastustajien muistomerkki
Fasismin vastustajien muistomerkki on vuonna 1963 paljastettu muistomerkki, joka sijaitsee Helsingissä Malmin hautausmaalla. Paikalle on vuonna 1946 haudattu 17 jatkosodan aikana teloitettua tai muulla tavalla kuollutta kommunistia. Muistomerkin on tehnyt kuvanveistäjä Vilho Aalto.
Yhteishauta sijaitsee hautausmaan korttelissa 23 eli ”punaisessa korttelissa”, jossa ovat myös sisällissodan punaisten joukkohauta, toukokuussa 1918 tapahtuneiden Puustellinmetsän teloitusten uhrien joukkohauta sekä SKP:n johtohenkilöiden yhteishauta.
Dionysos
thumb|Dionysos 500-luvulta eaa. peräisin olevassa kreikkalaisessa maalauksessa. Dionysos on kreikkalaisessa mytologiassa viinin, näyttämötaiteen, päihtyneen hurmion ja hedelmällisyyden jumala.
Fasismin vastustajien muistomerkki
Historia
Helsingissä teloitettiin jatkosodan aikana ainakin kuusi vastarintaliikkeessä toiminutta kommunistia, jotka on haudattu Malmin hautausmaan yhteishautaan. Lisäksi paikalle on haudattu viisi eri puolilla pääkaupunkiseutua ammuttua desanttia, viisi muista syistä surmansa saanutta kommunistia sekä yksi Turussa teloitettu. Teloitetut haudattiin aluksi merkitsemättömiin hautoihin eri puolille Malmin hautausmaata. Urho Kaipaisen ja Martta Koskisen haudoille ilmestyi kuitenkin jo sodan aikana salaa tuotuja muistolaattoja.
Dionysos
Dionysoksen kerrotaan olevan ylijumala Zeuksen poika, jonka kasvattivat nymfit. Palattuaan matkaltaan Intiasta Dionysos hyväksyttiin jumalten joukkoon. Hän kosti jumaluutensa epäilijöille tekemällä naiset hulluiksi. Dionysoksen kultin menoihin kerrotaan kuuluneen ekstaattista tanssia, viinin juontia ja eläinten uhraamista.
Fasismin vastustajien muistomerkki
Historia
Jatkosodan jälkeen vainajat laskettiin yhteishautaan 17. maaliskuuta 1946 Helsingin Ammatillisen Paikallisjärjestön järjestämässä tilaisuudessa. Saattajat kokoontuivat aluksi Hakaniemen torille, josta heidät kuljetettiin erikoisjunalla Malmin hautausmaalle. Hautaustilaisuudessa puhuivat HAP:n puheenjohtaja Yrjö Forsström, ministeri Matti Janhunen ja kansanedustaja Lyyli Heinonen, minkä lisäksi Laina Kanerva lausui Elvi Sinervon runon Teloitetut. Lehtitietojen mukaan yleisöä oli paikalla noin 10 000 henkeä.
Dionysos
Alkuperä ja nimi
Dionysoksen on arveltu olevan Kreikassa vierasperäinen jumala, joka omaksuttiin Kreikkaan varsin myöhään. Hänen on ehdotettu olevan peräisin Traakiasta tai Vähä-Aasiasta. Homeros mainitsee hänet vain harvoin. Erään teorian mukaan Dionysos oli kuitenkin alkuperältään mykeneläinen, ja hänen nimensä mainitaan Pyloksen Lineaari-B-kirjoituksissa Peloponnesoksessa.
Dionysoksen nimen ensimmäisen tavun on arveltu viittaavan taivaan jumalaan, sillä taivaan jumala Zeuksen nimen genetiivi on Dios. Nimen loppuosan merkitystä ei tiedetä varmasti, mutta se saattaa viitata Nysavuoreen, jolla Dionysos varttui.
Fasismin vastustajien muistomerkki
Historia
Haudalle saatiin muistomerkki vasta parikymmentä vuotta sodan päättymisen jälkeen. Jatkosodan vastarintaliikkeessä mukana olleiden kommunistien perustama Sodan ja Fasisminvastainen Työ ehdotti muistomerkkiä 1960-luvun alussa. Sisäministeriö hyväksyi hankkeen, mutta kirkko vastusti sitä kokiessaan fasisminvastaisen taistelun olleen suunnattu isänmaansa vapauden puolesta taistelleita vastaan. Muistomerkkihanke toteutui lopulta ja muistomerkki paljastettiin 22. syyskuuta 1963.
Dionysos
Alkuperä ja nimi
Roomalaisille Dionysos oli nimeltään Bacchus.
Fasismin vastustajien muistomerkki
Historia
Vastaavia jatkosodan aikana surmattujen kommunistien yhteishautoja ja muistomerkkejä muualla Suomessa ovat ainakin Turun hautausmaalla sijaitseva 1941–44 veljeshauta, Porin Käppärän hautausmaalla sijaitseva Vankiloihin sortuneiden SKP:n jäsenten muistomerkki sekä Kemissä Ristikankaan hautausmaalla sijaitseva Kunnia fasismin vastustajille.
Richard Gonda
pienoiskuva|Richard Gonda vuonna 2015. Richard Gonda (s. 14. maaliskuuta 1994 Banská Bystrica) on slovakialainen autourheilija. Kartingin vuonna 2003 aloittanut Gonda on kilpaillut aiemmin muun muassa FIA:n Formula 2-sarjassa vuonna 2012, Eurocup Formula Renault-sarjassa vuonna 2012, Formula Renault NEC-sarjassa vuosina 2011-2012 ja European F3 Open -sarjassa vuonna 2013. Vuonna 2014 Gonda kilpaili Auto GP World Seriesissä. Hän ei saavuttanut sarjassa yhtään pistettä. Vuonna 2016 Gonda ajoi GP3-sarjassa Jenzer Motorsport -tallin kuljettajana. Gonda on 175 senttimetriä pitkä ja painaa 62 kilogrammaa.
Dionysos
Mytologia
Erään myytin mukaan Dionysosta hoitivat Nysavuoren nymfit hyväntuoksuisessa luolassa. Nymfeistä tuli myöhemmin Dionysoksen kumppaneita ja seuraajia, ja Ovidiuksen mukaan Dionysos palkitsi heidät ikuisella nuoruudella tai sijoittamalla heidät tähtitaivaalle Hyadien tähtijoukoksi. Erään myytin mukaan Dionysoksen hoitaja oli nymfien sijaan Semelen sisko Ino.
Monessa myytissä Dionysos kostaa niille, jotka torjuvat hänet tai kohtelevat häntä huonosti. Yhdessä myytissä nuoren Dionysoksen piinaaja on Lykurgos. Toisessa myytissä Dionysos kostaa hänet kaapanneille merirosvoille.
Dionysos vaelteli maailman ympäri sen jälkeen, kun Hera oli tehnyt hänet hulluksi. Fryygiassa Rhea paransi Dionysoksen hulluudestaan ja opetti hänelle riittinsä. Apollodoroksen mukaan Dionysos jatkoi matkaansa Intiaan ja pystytti maailman itäreunalle pylväät. Myöhemmissä myyteissä Dionysoksen kerrotaan johdattaneen Intiaan armeijan ja valloittaneen paljon maita sieltä.
Palattuaan Intiasta Kreikkaan Dionysos vihdoin hyväksyttiin jumalallisena Zeuksen poikana olympolaisten jumalten joukkoon.
thumb|[[Caravaggion maalaus Bacchus (1593–1594)]] Aikuisen Dionysoksen lukuisista kostoista kerrotaan useissa myyteissä. Hän kosti monelle hallitsijalle ja hallitsijasuvun jäsenelle, jotka epäilivät hänen jumaluuttaan ja torjuivat hänen tuomansa riitit. Monessa myytissä Dionysos kosti tekemällä paikalliset naiset hulluiksi. Näistä myyteistä tunnetuin sijoittuu Dionysoksen äidin kotipaikkaan Thebaan. Saavuttuaan sinne Dionysos teki hänen syntyperäänsä epäilleet Semelen kolme siskoa hulluiksi. Hän teki hulluiksi myös kaupungin muut naiset, niin että he alkoivat vaellella Kithairónasvuorella bakkanteina. Kaupungin hallitsija Pentheus vangitutti Dionysoksen ja hänen seuraajansa, vaikka näkijä Teiresias varoitti häntä tästä. Dionysos pakeni vankilasta, aiheutti maanjäristyksen ja palasi vangitsijansa eteen. Pentheus naamioitui naiseksi ja meni vuorelle katsomaan, mitä Dionysoksen seuraajat siellä tekivät. Vuorella Dionysos käski seuraajansa surmaamaan Pentheuksen, ja näin Dionysos sai kostonsa.
Toisessa myytissä Dionysoksen kultin vastustuksesta koston kärsivät kuningas Minyasin kolme tytärtä, jotka muutettiin eläimiksi. Dionysos kosti myös monelle, joka oli lakannut kunnioittamasta häntä. Monesti Dionysoksen vastustajat tappoi joukko Dionysoksen vallassa olevia naisia, joihin kuului puolijumalattaria, nymfejä ja hulluja ihmisiä, joita kutsuttiin mainadeiksi, bakkanteiksi tai thujadeiksi.
Dionysos oli pääsääntöisesti uskollinen vaimolleen, kuolevaiselle Ariadnelle, joka oli Kreetan kuninkaan Minoksen tytär. Varhaisissa myyteissä heillä ei kerrota olleen lapsia. Myöhemmissä myyteissä heidän lapsikseen mainitaan muun muassa Oinopion, Thoas ja Stafylos. Dionysokselle naiset eivät olleet rakastajia vaan hoitaja, kumppaneita ja kultin jäseniä.
Palvonta ja juhliminen
Dionysos oli kreikkalaisille viinin, hurmion, hedelmällisyyden ja näyttämötaiteen jumala. Roomalaisille hän oli viinin ja juhlinnan jumala.
Kulttimenoissaan Dionysoksen seuraajat tanssivat ekstaattisesti ja joivat viiniä, jotta Dionysos ottaisi heidät valtaansa. Myytit kertovat myös kulttilaisten suorittamista eläinuhreista. Myyttien mukaan Dionysoksen naispuoliset seuraajat muuttuivat vahingoittumattomiksi, ja repivät hurjilla voimillaan vuohen kappaleiksi ja söivät sen raakana. Eläinuhrien tarkoitus oli yhtyä jumalaan, joka oli ottanut vuohen tai härän hahmon.
Taiteessa
thumb|150px|Dionysos (oikealla) kädessään thyrsos-sauva. Dionysos kuvattiin taiteessa aluksi kypsänä ja parrakkaana miehenä, joka pukeutui pitkään kaapuun ja piti kädessään juoma-astiaa. 400-luvulta eaa. alkaen hänet alettiin kuvata nuorekkaana ja parrattomana miehenä, joka oli pukeutunut kevyesti. Dionysoksen tunnus on thyrsos-sauva, jossa on usein muratti- tai viinikoristeet.
Erkki Ratia
Erkki Antton Ratia (20. heinäkuuta 1914 Koivisto – 9. kesäkuuta 1970 Helsinki) oli suomalainen insinööri ja yritysjohtaja, joka sai teollisuusneuvoksen arvonimen.
Henkilöhistoria
Ratian vanhemmat olivat merikapteeni Anton Ratia ja Eeva Emilia Kaukiainen ja puoliso vuodesta 1940 Päivi Rantasalo. Ratia tuli ylioppilaaksi 1932 Viipurin reaalikoulusta. Diplomi-insinööriksi Ratia valmistui Teknillisen korkeakoulun rakennusosaston tie- ja vesirakennuksen linjalta vuonna 1939. Hän oli valmistuttuaan insinööritoimisto Alfred A. Palmbergin palveluksessa ensin suunnitteluinsinöörinä ja sitten pääsuunnittelijana. Vuonna 1947 Ratia siirtyi Lemminkäisen teknilliseksi johtajaksi, yrityksen toimitusjohtaja hänestä tuli 1955 Pentti Heikkilän jälkeen. Ratian johdolla yritys kehitti paitsi teiden rakentamisen ja asvaltoinnin liiketoimintaa, myös muun muassa kattohuopa- ja betonituotantoa. Hänen aikanaan yhtiön liikevaihto yli kymmenkertaistui. Ratia osallistui myös aktiivisesti alansa järjestötyöhön. Hän oli Suomen Asfalttityönantajain Liiton puheenjohtaja 1947–1970, samoin kuin esimerkiksi Rakennusinsinööriyhdistyksen puheenjohtaja 1960–1962 ja Kattohuopayhdistyksen ja sen jaostojen puheenjohtaja vuodesta 1961 aina eläkkeelle jäämiseensä asti vappuna 1970. Lemminkäisen toimitusjohtajana häntä seurasi Harri Hintikka. Vuonna 1969 vakavasti sairastunut Ratia kuoli vain kuukauden päästä eläköitymisestään, kesäkuun alussa 1970. Teollisuusneuvoksen arvonimen hän oli saanut huhtikuussa 1970.
Mirpur Khas
Mirpur Khas on kaupunki Pakistanin Sindhin provinssissa. Kaupunki on perustettu vuonna 1806 ja aikanaan se toimi sindhiläisen Talpur-dynastian pääkaupunkina. Vuoden 2017 väestönlaskennan mukaan kaupungin asukasluku oli 234 133.
Maantiede
thumb|vasen|[[Stupan rauniot Kahoo Jo Darossa.]] Mirpur Khas sijaitsee Pakistanin Sindhin provinssin eteläosassa Let Wahin kanavan varrella.
Historia
thumb|vasen|[[Chitorrin haudat olivat perinteinen Talpur-dynastian hallitsijoiden viimeinen leposija.]] Mirpur Khasin lähialueella on pitkä historia. Aikanaan paikalla sijaitsi Kahoo Jo Daro -niminen buddhalainen asutuskeskus. Sen jäljiltä alueella on esimerkiksi stupien raunioita. Islamin sanotaan saapuneen alueelle Muhammad Bin Qasimin valloitusretkien aikana vuonna 712.
Nykyinen kaupunki on kuitenkin perustettu myöhemmin. Vuonna 1773 alueella nousi valtaan Tarpur-dynastia, jonka hallitsijat käyttivät arvonimeä mir. Mirpur Khas perustettiin vuonna 1806 ja se sai nimensä perustajansa Mir Ali Murad Talpurin mukaan. Kaupungista tuli Talpur-hallitsijoiden pääkaupunki, jollaisena se toimi aina Sindhin hallitsijoiden kärsittyä tappion Charles James Napierin johtamille briteille vuonna 1843. Mir Šer Muhammad Talpur jäi viimeiseksi Talpur-hallitsijaksi. Myöhemmin kaupunki oli osa Brittiläistä Intiaa.
Brittiläisessä Intiassa tehtiin useampia hallinnollisia muutoksia. Koko Sindh oli alkujaan osa Bombayn hallintoaluetta. Myöhemmin mudoostettiin Tharparkerin piirikunta, johon kuuluivat Umerkot ja Mirpur Khas. Umerkot oli tuolloin kahdesta kaupungista merkittävämpi piirikunnan hallinnollisena keskuksena. Mirpur Khasin merkitys kasvoi kuitenkin Jamraon kanavan avaamisen myötä vuonna 1900. Mirpur Khasista thetiin kunta vuonna 1901 ja Tharparkarin piirikunnan hallinnollinen keskus vuonna 1906.
Intian jaon yhteydessä vuonna 1947 Mirpur Khasista tuli osa itsenäistä Pakistania. Koska kaupunki sijaitsi suhteellisen lähellä uutta rajaa Intian kanssa, sinne asutettiin suuri joukko Intiasta saapuvia pakolaisia. Vuonna 1990 Tharparkarin piirikunnasta lohkottiin uusi Mirpur Khasin piirikunta.
Talous ja liikenne
Kaupungista on maantieyhteys Umarkotiin, sekä maantie- ja rautatieyhteys Hyderabadiin.
Väestö
thumb|Jama Masjid. Mirpur Khasin asukasluku oli Pakistanin vuoden 2017 väestönlaskennan perusteella 234 133. Vuoden 1998 laskennassa asukasluku oli 189 671. Vähemmistö lähiseudun asukkaista on hinduja.
Jonas Enlund
Jonas Enlund (s. 3. marraskuuta 1987 Helsinki) on suomalainen jääkiekkohyökkääjä, joka pelaa SM-liigajoukkue Pelicansissa.
Ura
Enlund aloitti kiekkoilun Pitäjänmäen Tarmon riveissä Helsingissä ja siirtyi sieltä HIFK:hon. Hän pelasi kaikissa junioriportaissa, ja voitti mestaruuden C- ja B-nuorissa. Kaudella 2005–2006 hän oli A-nuorten pistepörssin toinen tehoilla 24 + 18 = 37 yhteensä 37 ottelussa. Kaudeksi 2006–2007 Enlund siirtyi Tapparan A-nuoriin ja nousi samalla kaudella SM-liigaan.
SM-liiga
Kesken kauden 2006–2007 Enlund nostettiin Tapparan kokoonpanoon A-nuorista. Hän vakiinnutti nopeasti pelipaikkansa joukkueessa ja pelasi runkosarjassa 46 ottelua, joissa teki kaksi maalia ja antoi yhden maalisyötön. Pudotuspeleissä hän pelasi viisi ottelua ilman tehopisteitä. Uransa ensimmäisen SM-liigamaalin Enlund teki kasvattajaseuraansa HIFK:ta vastaan. Hän pelasi Tapparassa kolme kokonaista kautta (2007–2010), saavuttaen pronssia keväällä 2008. Kaudella 2009–2010 Enlund jakoi SM-liigan maalipörssin voiton Juhamatti Aaltosen ja Jukka Hentusen kanssa.
Paluu SM-Liigaan
Enlund palasi kaudeksi 2022–2023 SM-Liigaan tekemällä vuoden mittaisen sopimuksen Lahden Pelicansin kanssa.
Maajoukkue
Enlund on käynyt läpi kaikki nuorisomaajoukkueet alle 16-vuotiaista aina alle 20-vuotiaisiin. Yhteensä juniorimaaotteluita kertyi 73 kappaletta, joista 41 alle 18-vuotiaana. Vuoden 2006 nuorten MM-kilpailut ovat toistaiseksi ainoa arvokisaedustus.
Shuma-Gorath
Shuma-Gorath on Marvel-kustantamon julkaisuissa esiintyvä demoni ja Kaaoksen Herra. Shuma-Gorath mainittiin ensimmäisen kerran yhdysvaltalaisen Marvel Premiere -lehden numerossa 5 (1972) ja hahmon ensiesiintyminen tapahtui samaisen lehden numerossa 10 (1973). Shuma-Gorath tunnetaan myös laajemmin siitä, että hän on pelattava hahmo Marvel vs Capcom -videopelisarjassa. Shuma-Gorath on luultavasti saanut vaikutteita Cthulhu-tarinoista – ainakin Shuma-Gorathilla on samanlaisia fysikaalisia ominaisuuksia.
Ensimmäinen esiintyminen
Ensimmäisen kerran Shuma-Gorath mainittiin Robert E. Howardin lyhyessä tarinassa ”The Curse of the Golden Skull”, joka sijoittuu muinaiseen Lemuriaan. Tarinassa Rotath-niminen velho herättää Shuma-Gorathin kirouksena ihmiskunnalle. Tässä tarinassa Shuma-Gorathilla oli kuitenkin inhimillinen olomuoto.
Marvel-sarjakuvissa
Shuma-Gorath muistuttaa valtavaa vihreää silmää, josta pursuaa lonkeroita. Vaikka olennon todellinen alkuperä on mysteeri, hän hallitsi koko maailmaa jo ennen Celestiaalien ensimmäistä ristiretkeä. Aikamatkailijavelho Sise-Neg kuitenkin kukisti ihmisuhreja vaativan demonin. Tästäkin ahdingosta Shuma-Gorath pelastui ja siirsi itsensä muinaiseen Hyboriaan, jossa Crom, Conan barbaarin jumala vangitsi demonin vuoren sisälle kolmen taikakirjan avulla. Shuma-Gorath kykeni silti puuttumaan Conanin ja Kulan Gath -nimisen sankarin elämiin, kunnes Crom kyllästyneenä siirsi olennon kotiulottuvuuteensa.
Shuma-Gorath yritti silti palata takaisin maapallolle Tohtori Oudon opettajan, Muinaisen, mielen kautta. Yritys pakotti Tohtori Oudon surmaamaan opettajansa.
Vuosia myöhemmin Outo tuhosi onnettomien tapahtumien jälkeen talismaanit, jotka pitivät Shuma-Gorathin poissa maasta. Tämän jälkeen Oudon oli pakko matkata Shuma-Gorathin kotiulottuvuuteen ja taistella tätä vastaan. Kyetäkseen taistelemaan jumalallista Shuma-Gorathia vastaan Oudon oli imettävä itseensä kaaosmagiaa, mutta tuhottuaan demonin Outo huomasi muuttuvansa itse uudeksi Shuma-Gorathiksi. Outo joutui surmaamaan itsensä estääkseen tämän, mutta pelastui myöhemmin liittolaisensa avulla. Shuma-Gorath taas kykeni kokoamaan itsensä kaaosmagian palasista.
Velho nimeltään Nicholas Scratch onnistuu kutsumaan Shuma-Gorathin uudelleen maan pinnalle. Jälleen kerran Shuma-Gorathin oli vetäydyttävä Ihmenelosten, Tohtori Oudon ja Diablon yhdistettyä voimansa.
Voimat ja varusteet
Kehonsa omalaatuisen muodon vuoksi Shuma-Gorath on taitava muodonmuuttaja ja kykenee jopa muuttumaan tyystin nestemäiseksi. Shuma-Gorath kykenee luomaan monenlaisia energiaiskuja, jotka syntyvät useimmiten hänen suuresta silmästään. Eräässä voimakkaimmista hyökkäyksistään Shuma-Gorath luo kaikkien lonkeroidensa avustamana suuren, puhtaasta energiasta koostuvan pallon päänsä päälle ja tuhoaa sen avulla jopa kokonaisia todellisuuksia. Shuma-Gorath kykenee myös teleportaatioon ja levitaatioon.
Shuma-Gorath kykenee liikkumaan todellisuuksien ja paikkojen välillä puhtaan tahtonsa avulla. Demoni kykenee myös muokkaamaan ja vääristämään todellisuuksia sekä kutsumaan avukseen toisia yliluonnollisia olentoja.
Shuma-Gorathin älykkyys on laskematon, hänen tietämyksensä lähenee kaikkitietävyyttä.
Elokuva
Elokuvassa Doctor Strange in the Multiverse of Madness (2022) esiintyy Shuma-Gorathiin perustuva olento nimeltä Gargantos, koska Marvel Studiosilla ei ole oikeuksia Shuma-Gorathin nimen käyttöön. Nimeä Gargantos on aiemmin käytetty erään toisen olennon nimenä Namor-sarjakuvissa. Wanda Maximoff oli Darkholdin avulla käyttänyt unikävelyksi kutsuttua loitsua ohjatakseen Gargantosta ja lähettääkseen sen jahtaamaan Maahan-616 päätynyttä America Chavezia. Stephen Strange ja Wong onnistuivat surmaamaan olennon ja pelastamaan Chavezin.
Kenotismi
Kenotismi oli 1600-luvun alussa syntynyt, mutta varsinaisesti Gottfried Thomasiuksen 1850-luvulla esittämä tulkinta Kristuksen jumalallisuuden ja ihmisyyden suhteesta. Inkarnaatioon sisältyy kenosis, vapaaehtoinen luopuminen kaikista jumalallisista ominaisuuksista (etenkin kaikkitietävyydestä): Kristus alistaa itsensä täydellisesti ihmiskunnan tasolle (Fil. 2:6-8). On siis täysin oikeutettua korostaa Kristuksen inhimillisyyttä ja kärsimystä ihmisenä.
1600-luvun kenootikot eivät olleet niin radikaaleja kuin Thomasius: heidän mukaansa Kristuksella oli ko. ominaisuudet, mutta hän ei käyttänyt niitä: vastakkainen näkemys oli krypsis, jonka mukaan Kristus käytti jumalallisia ominaisuuksiaan vain salaa. Vrt. astekristologia.
Rex Warner
Rex Warner (1905 Birmingham, Britannia – 1986 Wallingford, Oxfordshire, Britannia) oli brittiläinen kirjailija. Hän opetti englantia 1928–1945 Egyptissä ja Kreikassa ja oli sen jälkeen vuoteen 1947 Ateenassa British Councilin alaisen oppilaitoksen British Institute of Higher Studies johtajana ja 1964–1974 Yhdysvalloissa Connecticutissa professorina.
Werner kirjoitti romaaneja, historiallisia teoksia ja runoja ja käänsi englanniksi kreikkalaisia klassikoita.
Mascara
Mascara on suomalainen kolmen naisen muodostama popmusiikkiyhtye, joka on saanut nimensä ripsiväriä tarkoittavasta sanasta. Yhtyeen jäsenet suurimman suosion aikaan olivat Sari Wallenius, Katri Somerjoki ja Maria Sundfors (o.s. Määttä). He käyttivät taiteilijanimiä Kveeni (Wallenius), Mizu (Somerjoki) ja S-Team (Sundfors). Maria Sundforsin lähdön jälkeen hänen tilalleen tuli Tiia Tamminen. Samalla vaihtuivat myös taiteilijanimet: Geeni (Wallenius), Nizu Pudding Somerjoki sekä DJ Tantta (Tamminen).
Yhtyeen tunnetuin kappale on ”Erittäin hyvä (ellei täydellinen)”, jota seurannut albumi Erittäin hyvä myi noin 12 000 kappaletta. Yhtye esiintyi puolentoista vuoden ajan, minkä jälkeen se hajosi. Mascara esiintyi ja levytti myös yhdessä iskelmälaulaja Frederikin kanssa.
Yhtye teki toisen comebackin vuonna 2019 kun esiintyi kesällä Jysäri-festivaalilla ja on mukana HitMix-risteilyllä
Mascaralta ilmestyi kesäkuussa 2023 kappale "Kuuma kesäyö", jossa on mukana vierailevana artistina Frederik, sekä Jonne Sahanen ja Valtteri Väyrynen. Mascara on ilmoittanut tekevänsä jäähyväiskeikkansa alkuperäisellä kokoonpanolla 9. heinäkuuta 2023 We are one! -festivaalilla Kuhmoisissa.
Alicudi
Alicudi on läntisin saari Italialle kuuluvista Liparisaarista Tyrrhenanmeressä. Sen korkein kohta kohoaa noin 650 metriä merenpinnan yläpuolelle.
Östersunds skidstadion
Östersund skidstadion on ampuma- ja maastohiihtostadion Östersundin kunnassa Ruotsissa. Stadionilla kilpaillaan vuosittain ampumahiihdon maailmancupissa. Östersund on myös järjestänyt ampumahiihdon maailmanmestaruuskilpailut vuosina 1970, 2008 ja 2019.
Keisarillisen Japanin armeijan ilmavoimat
Keisarillisen Japanin armeijan ilmavoimat oli keisarillisen Japanin armeijan aselaji, joka vastasi armeijan lentokoneiden hankinnasta ja käytöstä. Sen ensisijaisena tehtävänä oli maavoimien joukkojen taktinen lähitulituki ja lentotiedustelu.
Historia
Ensimmäinen keisarillisen Japanin armeijan lentokokeilu oli 1877 kuumailmapalloilla. Näitä seurasi Venäjän–Japanin sodassa 1904 kahden kuumailmapallon käyttäminen neljääntoista onnistuneeseen lentoon, joilla avustettiin japanilaisten joukkojen Port Arthurin piiritystä. Ilmaa raskaammilla lentolaitteilla tehtiin vuodesta 1789 alkaen kokeiluja ainoastaan siviilikäytössä.
Vuonna 1911 hankittiin ulkomailta lisää erilaisia lentokoneita ja Tokugawa suunnitteli parannetun version Farmanista, minkä armeijan kuumailmapalloyksikkö valmisti. Lisäksi japanilaisia upseereita koulutettiin lentäjiksi ulkomailla ennen kuin ensimmäiset lentäjät kyettiin kouluttamaan Japanissa.
Armeijan kuljetusjoukkojen alaisuuteen perustettiin joulukuussa 1915 Tokorozawaan ilmailupataljoonaan, johon kuului lentokomppania ja ilmapallokomppania. Kuljetusjoukkojen vastuulle siirrettiin kaikki ilmaoperaatiot. Vuosina 1914-1915 ilmailupataljoona vastaanotti kymmenen lentokonetta. Huhtikuussa 1919 armeijaan perustettiin ilmailuosasto, jonka komentajaksi tuli kenraalimajuri Ikataro Inouye.
Vuodesta 1918 alkaen ilmavoimat uudelleen organisoitiin, jolloin perusyksikkönä säilyi kaksilaivueinen kōkū daitai (, ilmailupataljoona), jossa oli yhteensä 24 lentokonetta. Yksiköitä oli kolme, joista ensimmäinen oli varustettu Nieuport 24 -hävittäjin. Ne nimettiin 1922 uudelleen hikō daitaiksi.
Vuonna 1919 komentosuhteet järjestettiin uudelleen, kun ilmavoimille luotiin oma esikunta osaksi sotaministeriötä. Ensimmäisen maailmansodan päätyttyä Japani hankki suuren määrän lentokoneita ylijäämävarastoista. Näitä olivat muun muassa 20 Sopwith 1 1/2 Strutteria, 3 Nieuport 24:ää ja 6 Spadia. Lisääntynyt konemäärä mahdollisti lentokoulutuksen aloittamisen ja ensimmäinen lentokoulu perustettiin Tozorozawaan. Lisäksi perustettiin lentokoulut huhtikuussa 1921 Akenoon ja Shimoshizuun.
Jacques-Paul Fauren johtama ranskalainen lähetystä kutsuttiin luomaan armeijalle ilma-ase. Joulukuussa 1918 Japaniin saapunut lähetystö toi mukanaan 30 Salmson 2A2 ja 2 Caquotia. Vuonna 1919 ostettiin vielä 40 Nieuportia, 100 Spad S.13C-1 ja 2 Breguet 14:ää. Näistä Spad S.13 oli alkuvaiheessa niin sanottu "standardihävittäjä". Nakajima aloitti Nieuport 24C-1 koneiden valmistuksen koulukoneeksi ja Kawasaki Salmson 2A-2 koneiden valmistuksen tyypin Otsu 1 tiedustelukoneena. Lisäksi koneita ostettiin Britanniasta kuten Sopwith Pup ja Avro 504K.